stanford-oval/wikipedia huggingface dataset:
יען מצוי
היען בתנ"ך

בתנ"ך מוזכר פעם אחת בלבד השם יענים במגילת איכה: ”בַּת עַמִּי לְאַכְזָר (כתיב:כי ענים) כַּיְעֵנִים בַּמִּדְבָּר:” (איכה, ד', ג') וזיהויו המקובל הוא ליען.
שמות נוספים שיש שמזהים אותם עם היען: בספר איוב נזכר עוף בשם "כנף רננים": ”כְּנַף-רְנָנִים נֶעֱלָסָה; אִם-אֶבְרָה, חֲסִידָה וְנֹצָה.” (איוב, ל"ט, י"ג) שעל פי תיאור אורח חייו יש שמשערים שהוא היען.
יש שסוברים ששמו של העוף שנזכר באיוב הוא חסידה, אך במקורות אחרים וודאי שהחסידה היא עוף אחר.
ברשימת העופות הטמאים מופיע העוף "בת יענה": ”וְאֵת בַּת הַיַּעֲנָה וְאֶת הַתַּחְמָס וְאֶת הַשָּׁחַף וְאֶת הַנֵּץ לְמִינֵהוּ:” (ספר ויקרא, פרק י"א, פסוק ט"ז) אשר מזוהה כיען לפי התרגומים הארמיים שמתרגמים "בת נעמיתא", לפי מסורת התרגום לערבית של רס"ג שתרגם: נעאמה-نعامة ולפי מאמר חז"ל שמסביר את התוספת בת: "'ואת בת היענה': 'בת' זו ביצת היענה - יצאת זו ללמד על כל הביצים של עופות הטמאים. 'יענה' הם היענים אשר במדבר שאינה חוזרת אל בניה לעולם. וכן אמר ירמיהו בת עמי לאכזר כיענים במדבר. ואומר ואבל כבנות יענה" (פסיקתא זוטרתא (לקח טוב) ויקרא פרשת שמיני דף לא עמוד א). וכן: "תני רבי ישמעאל ואת בת היענה זו ביצת הנעמית" (תלמוד ירושלמי, מסכת שבת,  פרק א', הלכה ד' (דפוס וילנא: דף י', עמוד ב')).
עם זאת יש כיום חוקרים שסוברים, על פי מקומות נוספים בתנ"ך בהם מוזכרת בת היענה בחברה אחת עם עופות דורסים שונים בהקשרים של חורבן ואבל, שבת היענה היא עוף דורס לילי, קרוב של הינשוף, המתגוררת בנקיקי סלעים במדבריות ונקראת כך על שם בת קולה שחוזר ונשמע כמענה מסלע אחד למשנהו. בעוד שהיען אוהב שטחים פתוחים, וגם לא נוטה להשמיע קולות מלבד בעונת החיזור.
בתנ"ך מוזכרת כך:
וְעָלְתָה אַרְמְנֹתֶיהָ סִירִים קִמּוֹשׂ וָחוֹחַ בְּמִבְצָרֶיהָ וְהָיְתָה נְוֵה תַנִּים חָצִיר לִבְנוֹת יַעֲנָה (ספר ישעיהו, פרק ל"ד, פסוק י"ג)
תְּכַבְּדֵנִי חַיַּת הַשָּׂדֶה תַּנִּים וּבְנוֹת יַעֲנָה כִּי נָתַתִּי בַמִּדְבָּר מַיִם נְהָרוֹת בִּישִׁימֹן לְהַשְׁקוֹת עַמִּי בְחִירִי (ספר ישעיהו, פרק מ"ג, פסוק כ')
לָכֵן יֵשְׁבוּ צִיִּים אֶת אִיִּים וְיָשְׁבוּ בָהּ בְּנוֹת יַעֲנָה וְלֹא תֵשֵׁב עוֹד לָנֶצַח וְלֹא תִשְׁכּוֹן עַד דּוֹר וָדוֹר (ספר ירמיהו, פרק נ', פסוק ל"ט)
עַל זֹאת אֶסְפְּדָה וְאֵילִילָה אֵילְכָה שׁוֹלָל וְעָרוֹם אֶעֱשֶׂה מִסְפֵּד כַּתַּנִּים וְאֵבֶל כִּבְנוֹת יַעֲנָה (ספר מיכה, פרק א', פסוק ח')
אָח הָיִיתִי לְתַנִּים וְרֵעַ לִבְנוֹת יַעֲנָה (ספר איוב, פרק ל', פסוק כ"ט)
אך לפי פרופסור זהר עמר ניתן להתאים את כל המקורות הללו ליען, כיוון שבאף מקור לא מצוין שבת היענה משמיעה קול, ואף ניתן לומר שנכתב "אבל" כשם לעצב בשתיקה, לעומת "מספד" שזה יללה. ואף ניתן לפרש שה"אבל" שמצוין בפסוקים מכוון לקול שמשמיע היען הזכר בתקופת הייחום שנשמעת כאנחה עמומה. והיען גם מסתתר לעיתים בחורבות במדבר, שהוא מקום חיותו.
היען במקורות אחרים

בתרבות הארמית, במשנה, בגמרא ובשאר השפות השמיות נקרא היען גם נַעֲמִית (כמו בערבית: نعامة - "נַעַאמַה̈"), והוא השם המזוהה ביותר עם היען.
נראה שבתקופת חז"ל היו משתמשים ביען לשם זיקוק זהב: "אמר רבי אבין לשם מקומו הוא נקרא וזהב מאופז זהב מזוקק שהיו מחתכין אותו כזתים וטחים אותו בצק ומאכילין אותו לנעמיות והן מסננות אותו" (תלמוד ירושלמי, מסכת יומא,  פרק ד', הלכה ד' (דפוס וילנא: דף כ"ג, עמוד א')).
בשל מנהגו של היען לבלוע חפצים שונים, סברו שהוא ניזון מזכוכית: "רבי אבא בר כהנא אמר הכניס עמו (נח לתיבה) זמורות לפילים, חצובות לצבאים, זכוכית לנעמיות." (בראשית רבה, פרשה ל"א, סימן י"ד).
בקרב יהדות תימן יש שנהגו לתלות בבית הכנסת ביצת יען שרוקנה מתוכנה.
מרוצי יענים

בכמה מדינות, נהוגים מרוצי-רכיבה על יענים. המנהג נהוג באפריקה ובמקומות אחרים הוא נדיר למדי. רכיבה על יענים נעשית בצורה דומה לרכיבה על סוסים, עם אוכפים, מושכות ומתגים מיוחדים. עם זאת, היענים קשים יותר לשליטה לעומת סוסים.
המרוצים הם אף חלק מתרבותה של דרום אפריקה המודרנית. בארצות הברית, נפתחה בשנת 1892 בג'קסונוויל, פלורידה "חוות היענים". החווה ומרוציה היו לאטרקציה תיירותית ידועה, אחת האטרקציות המוקדמות בהיסטוריה של פלורידה. כיום, מתקיים באופן שנתי "פסטיבל היענים" בצ'נדלר, אריזונה, ובו מתקיימים גם מרוצי יענים. מרוצים התקיימו גם במקומות רבים אחרים בארצות הברית, כמו וירג'יניה סיטי בנבדה ומסלולי מרוצי הסוסים קנטרברי פארק במינסוטה, פריירי מידוס באיווה ואליס פארק בקנטקי.
גלריה

יען זכר בגן חיות
יען זכר
נקבת יען
יען בכף התקווה הטובה
יענים רצים בספארי ברמת גן
להקת יענים בחי-בר יטבתה
אדם ישוב על עגלה הרתומה ליען, בג'קסונוויל, פלורידה, בערך 1911
ביצת יען לעומת ביצי תרנגולת ושליו
ראו גם

יען הנגב
הערות שוליים

↑  יען מצוי באתר הרשימה האדומה של IUCN
↑  http://www.sciencedirect.com/science/article/pii/S0042698900002273
↑  ראו בפירוש המלבי"ם שם. וראו עוד בערך זיז.
↑  מגילת איכה, פרק ד', פסוק ג'
↑  ספר מיכה, פרק א', פסוק ח'
↑  וכי בת יש לה ליענה – אוח מאת משה רענן, מתוך פורטל דף יומי
↑  היען במקורות ישראל, זהר עמר, על אתר יב (תשס"ג), עמ' 29-46.
↑  זהר עמר, מסורת העוף, תל-אביב: אורן הפקות דפוס בע"מ, התשס"ד, עמ' 191-171.
↑  66 טעמים לתליית ביצי היען בבתי כנסת המופיעים בספר "ביצי נעמיות בבתי כנסיות".
↑  azcentral.com
| --- | --- |
בקרת זהויות :  BnF: cb13540485k (data)  GND: 4183613-3  NDL: 00577154
דייוויד קוסטבייל

| --- | --- |

קוסטבייל ביולי 2014
 לידה:  9 בינואר 1967 (בן 58) וושינגטון 
 מדינה:  ארצות הברית 
 השכלה:  אוניברסיטת טאפטס  בית הספר לאמנויות ע"ש טיש 
 תקופת הפעילות:  מ-1997 
 מקצוע:  שחקן
 מעסיק:  אוניברסיטת ניו יורק 
 
דייוויד קוסטבייל (באנגלית: David Costabile; נולד ב-9 בינואר 1967) הוא שחקן אמריקאי. מוכר בעיקר בתפקידיו בכמה סדרות טלוויזיה כגון "מיליארדים", "שובר שורות", "טיסת הקונקורד", "Suits", "הסמויה". השתתף גם בהצגות בברודוויי.
ביוגרפיה

קוסטבייל נולד בוושינגטון הבירה, להורים ממוצא איטלקי. לאחר סיום לימודי התיכון ב-1985, החל ללמוד באוניברסיטת טאפטס, וסיים את לימודיו באוניברסיטת ניו יורק בתוכנית מיוחדת ללימודי משחק ב-1998. החל להופיע בברודוויי והשתתף בין השאר במחזמר "טיטניק" ב-1997 ו"הסערה" ב-1995. בשנת 2005 הופיע בתור לאנס ב"שני אדונים מוורונה".
קוסטבייל ידוע בעיקר בזכות תפקידיו הטלוויזיוניים ב"הסמויה" (בתור תומאס קלאבנוב, העורך הראשי של "בולטימור סאן"), "טיסת הקונקורד" (בתור דאג), "Suits" (בתור דניאל הרדמן, לשעבר שותף בכיר במשרד עורכי הדין של פירסון הרדמן), ו"שובר שורות" (כגיל בטיקר). בנוסף שיחק קוסטבייל באחד התפקידים הראשיים בסדרה "מיליארדים" בתור מייק "ואגס" וגנר.
קוסטבייל הופיע בתפקידי משנה בסדרות רבות.
הוא הופיע גם במספר פרסומות טלוויזיה, כולל מודעות עבור מיקרוסופט ו-FedEx.
קוסטבייל שיחק ב-2009 תפקיד חשוב בסרט "אדם בודד", בתור גארי, בעלה של ג'נה פישר. הוא שיחק עם ג'ניפר אניסטון בשנת 2010 בסרט "אקסית במצור". ב-2012 הופיע בסרט "לינקולן" בתור הנציג הרפובליקני, ג'יימס אשלי. ב-2013 הופיע בסרט "תופעות לוואי" בתור קארל מילבאנק, וב-2016 גילם את צ'יף ב"13 שעות: החיילים הסודיים של בנגאזי".
ביוגרפיה > חיים אישיים

ב-2012, נישא לאלייזה באלדי. לזוג שתי בנות, והם גרים בניו יורק.
פילמוגרפיה

| שנה | כותרת | התפקיד | הערות |
| --- | --- | --- | --- |
| 2008 | אחרי בית ספר | מר אנדרסון |  |
| 2009 | אדם בודד | גארי |  |
| 2010 | אקסית במצור | עורך דין |  |
| 2012 | לינקולן | ג'יימס אשלי |  |
| 2013 | תופעות לוואי | קארל מילבאנק |  |
| 2013 | ראנר ראנר | פרופסור הורשטין |  |
| 2013 | שמש שקרנית | סימון בויד | סדרת טלוויזיה |
| 2016 | 13 שעות: החיילים הסודיים של בנגאזי | הצ'יף |  |
| 2017 | העיתון | ארט בוכוואלד |  |
| 2019 | הלכלוך: סיפורה של מוטלי קרו | דוק מקג'י |  |
| 2023 | מתודלקים | מדוקס | 4 פרקים |
| 2023 | Waco: The Aftermath | השופט סמית' | מיני-סדרה |
| 2024 | Snack Shack | שופט |  |
מת'יו לילארד

| --- | --- |

מת'יו לילארד בכנס "קומיק-קון" בסן דייגו, יולי 2017
 לידה:  24 בינואר 1970 (בן 55) לאנסינג, מישיגן, ארצות הברית 
 מדינה:  ארצות הברית 
 תקופת הפעילות:  מ-1990 
 מקום לימודים:  האקדמיה האמריקאית לאמנויות הדרמה (1990)  Circle in the Square Theatre School  קולג' פלורינטון  תיכון פוטהיל 
 מספר צאצאים:  3
 פרופיל ב-IMDb
 
מת'יו לין לילרד (באנגלית: Matthew Lyn Lillard; נולד ב-24 בינואר 1970) הוא שחקן, מדבב ובמאי קולנוע אמריקאי.
התפרסם ברחבי העולם בתפקיד שאגי רוג'רס בסרטים "סקובי-דו" ו"סקובי-דו 2: חופשי חופשי" ובתפקיד סטו מאקר בסרט האימה "צעקה".
מת'יו לילארד, 2008
ביוגרפיה

לילארד נולד בלאנסינג בירת מישיגן וגדל בעיר טאסטאין, קליפורניה. למד משחק ב"אקדמיה האמריקאית לאומנויות דרמטיות" (Circle in the Square Theatre School). כאשר עדיין למד בתיכון הנחה לילארד את תוכנית הילדים "SK8-TV" שבערוץ ניקלודאון.
קריירה

לילארד התגלה לראשונה בשנת 1994 בקומדיה השחורה של ג'ון ווטרס "אמא סדרתית" בתפקיד צ'יפ בנה של עקרת הבית בוורלי סטופין (קת'לין טרנר).
בשנת 1995 הופיע לילארד לצד כוכבות קולנוע עולות בשנות ה-90 לדוגמת אנג'לינה ג'ולי במותחן "מרדף ממוחשב" בו שיחק בתפקיד ההאקר עמנואל גולדשטיין ודרו ברימור בדרמה "אהבה בלי גבולות".
ב-1996 התפרסם בעולם בסרט האימה המשפיע של וס קרייבן "צעקה" בתור תלמיד תיכון בשם סטוארט (סטו) מאקר, שמתגלה לקראת סוף הסרט כאחד הרוצחים יחד עם חברו שגם תלמיד תיכון בילי לומיס (שגולם על ידיי סקיט אולריץ').
ב-1998 זכה לילארד לביקורות משבחות על הופעתו בדרמת המוזיקה הקומית "סולט לייק סיטי פאנק" בה שיחק בתפקיד הפאנקיסט סטבו.
באותה שנה שיחק גם בדרמת הפורט "ללא גבולות", בקומדיה "ללא הגיון" בתור הסטודנט טים לאפלור ובמותחן "הפנייה".
ב-1999 הופיע בקומדיה המצליחה "יש לה את זה" בתור כוכב הריאלטי ברוק האדסון.
ב-2001 שיחק בסרט האימה "13 רוחות" בתור דניס ראפקין עוזרו של צייד הרוחות סיירוס קריטסוס (פ. מוריי אברהם) ובדרמת הבייסבול הקומית "חיזורי קיץ" בתור בילי ברובייקר חברו לקבוצה של ראיין דאן (פרדי פרינז ג'וניור).
בשנת 2002 התפרסם לילארד ברחבי העולם בתפקיד שאגי רוג'רס בשובר הקופות "סקובי-דו", את התפקיד גילם גם כשנתיים לאחר מכן בסרט ההמשך "סקובי-דו 2: חופשי חופשי" שזכה גם כן להצלחה רבה.
ב-2004 הופיע בקומדיה "שיגעון בנהר" בתפקיד הראשי של ג'רי קונליין ובדרמה "נערה בפארק" בתור לוק חברו של גיבור העלילה מאט סיימון (ג'וש הארטנט).
ב-2006 השתתף בפנטזיית הפעולה "בשם המלך: אגדת המצור" בתפקיד דיוק פאלוו אחיינו של המלך קונרייד (ברט ריינולדס).
ב-2011 שיחק לילארד בדרמה ההוליוודית המצליחה "היורשים" בתפקיד בריאן ספיר, המאהב של אליזבת' אשתו הגוססת של עורך הדין מאט קינג (ג'ורג' קלוני).
בשנים האחרונות מדבב לילארד את דמותו של שאגי רוג'רס בסדרת האנימציה "סקובי-דו! מסתורין בע"מ".
בשנת 2012 ביים והפיק את סרטו הראשון "ילד שמן שולט בעולם", בו גם שיחק בהשתתפותם של דילן ארנולד ולילי סימונס.
בשנת 2017 שיחק בקומדיית הפשע "גרייס" לצד קייטי קסידי.
חיים אישיים

לילארד הוא אב לשלושה ילדים ונשוי להת'ר הלם.
פילמוגרפיה

גוליס 3 (1991)
אמא סדרתית (1994)
חדר חיות (1995)
אהבה בלי גבולות (1995)
מרדף ממוחשב (1995)
בגרות על תנאי (1996)
אם הקירות האלה היו יכולים לדבר (1996)
צעקה (1996)
הילד של השטן (1997) – סרט טלוויזיה
עיקול המוות (1998)
ללא הגיון (1998)
להגיד לך (1998)
ללא גבולות (1998)
סולט לייק סיטי פאנק (1998)
שוטרים ספרדים (1999)
יש לה את זה (1999)
דיש דוגס (2000)
אל תשטו באהבה (2000)
פרס למוצא (2001)
חיזורי קיץ (2001)
13 רוחות (2001)
סקובי-דו (2002)
חג מולד שמח עם החבובות (2002) – סרט טלוויזיה
לוני טונס: חוזרים לאקשן (2003)
התוצאה המושלמת (2004)
שלוש בפארק (2004)
שיגעון בנהר (2004)
הרעיונות המגניבים של ביקפורד שמקלר (2006)
מסיבת רווקים (2006)
בשם המלך: אגדת המצור (2006)
What Love Is‏ (2007)
צעירים באקסטרים (2008)
ספונר (2009)
הכול מותר באהבה (2009)
הודעות מחוקות (2009)
בריכת בנים (2010)
סקובי דו- אבראקדברא דו (2010)
סקובי דו ומחנה הפחד (2010)
סקובי דו ותקיפת הדינוזאור (2011)
היורשים (2011)
ילד שמן שולט בעולם (2012) – גם במאי ומפיק
קניון כהה עמוק (2012)
התאמה (2014)
גרייס (2018)
יש לו את זה (2021)
אגדות מורטל קומבט: קרב הממלכות (2021) – דיבוב
חמישה לילות אצל פרדי (2023)
חייו של צ'אק  (2024)
צעקה 7 (2026)
One Heart‏ (TBA)
פילמוגרפיה > טלוויזיה

סקובי דו מסתורין בע"מ (2010–2013) – דיבוב
הגשר (2013–2014)
Return to Nim's Island‏ (2013) – סרט טלוויזיה של הולמרק
State of Affairs‏ (2015)
סקובי-דו קול (2015–2018) – דיבוב
בוש (2016)
ילדות טובות (2018–הווה)
בארקסקינס (2020)
שקרים אמיתיים (2023)
אליעזר דונת

| --- | --- |
אליעזר דונת
 לידה:  9 בפברואר 1902 בודפשט, הונגריה
 פטירה:  25 בינואר 1969 (בגיל 66) ישראל
 מדינה:  ישראל 
 תאריך עלייה:  1914
 מקצוע:  אדריכל, צייר ושחקן תיאטרון
 
אליעזר-לאיוש (לויקו) דוֹנת (בהונגרית: Donáth;‏ 9 בפבואר 1902 – 25 בינואר 1969) היה אדריכל, צייר ושחקן תיאטרון ישראלי, ממקימי התיאטרון הסאטירי העברי הראשון, "הקומקום".
דונת נולד בשנת 1902 בבודפשט שבהונגריה. למד בבית הספר הריאלי והאקדמיה לציור בבודפשט. היה אמור לעלות לארץ ישראל ב-1914, בגיל 12, כדי ללמוד בגימנסיה הרצליה, אולם פרוץ מלחמת העולם הראשונה מנע זאת ממנו - ועל כן עלה רק ב-1921. בהמשך למד אדריכלות בטכניון בחיפה ובמקביל עסק בהעלאת ערבי קריאה ומשחק במסגרת "להקת חובבי הבמה העברית בחיפה". כן עבד בבניין.
ב-1927 ייסד יחד עם אביגדור המאירי ופסח עיר-שי את תיאטרון ה"קומקום". דונת שימש ב"קומקום" כקוֹנפרֶנסיֶיה (מנחה, קריין), במאי (אף שלא הייתה לו כל הכשרה פורמלית), צייר תפאורה ושחקן. יחד עם השחקן יעקב טימן יצר את הצמד "חכם ותם", בו גילם את החכם ("למעשה המצב היה הפוך: כלומר ה'תם' היה פיקח וה'חכם', סכל גמור". בשנת 1928 עבר לירושלים והופיע במרתף ברחוב בן-יהודה שנקרא "התוכי: קברט סאטירי".
בשנים 1930–1933 הופיע במסגרת "יורשו" של "הקומקום", "המטאטא".
לאחר שפרש ממשחק, ב-1933, התרכז באדריכלות (כמקצוע) ובציור (כתחביב). אשתו הייתה גילה-קָרולה לבית וסטרייך מקראקוב, ממנה נולדו לו ראובן-אלכסנדר - ודינה.
לקריאה נוספת

אריה ליפשיץ, 'אליעזר דונת – איש הקומקום והמטאטא', במה 41 (1969), 69–73.
אריה ליפשיץ, דרך עקובה (רישומים: חנה לרנר), תל אביב: עם עובד – תרבות וחינוך, תשל"ח 1978.
דְזֶ'ם וקונסרבים - אליעזר דונת, כותרים, 2011.
אם תרצו זו אגדה - ניר דונת, כותרים, 2015.
הערות שוליים

↑  טוביה כרמל, אביגדור המאירי ז"ל, הסטיריקון של ארץ ישראל, מעריב, 6 באפריל 1970.
| --- | --- |
בקרת זהויות :  NLI: 987009841889705171  VIAF: 7162478696037460635   WorldCat (עם VIAF): 7162478696037460635 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ריי וייס

| --- | --- |

 לידה:  20 באוגוסט 1947 (בן 77) אקרון, אוהיו, ארצות הברית 
 שם לידה:  Raymond Herbert Wise 
 מדינה:  ארצות הברית 
 תקופת הפעילות:  מ-1960 
 מקום לימודים:  Garfield High School  אוניברסיטת המדינה קנט 
 פרסים והוקרה:  Daytime Emmy Award for Outstanding Guest Performer in a Drama Series (2015) 
 פרופיל ב-IMDb
 
ריי וייס (באנגלית: Ray Wise; נולד ב-1947) הוא שחקן אמריקאי.
ראשית חייו

וייס נולד באקרון שבאוהיו והוא ממוצא רומני, הוא למד באוניברסיטה במדינתו.
קריירה

בשנות השישים החל לשחק באופרת הסבון "Love of Life" ששודרה ב-CBS, ב-1982 שיחק בשמונה פרקים של סדרת הטלוויזיה "דאלאס". ב-1986 שיחק במספר פרקים של סדרת ההמשך של "שושלת" – "The Colbys". הוא התפרסם כשגילם את אביה של לורה פאלמר בסדרת המתח "טווין פיקס" וחזר לתפקיד גם בסרט "טווין פיקס: אש הולכת איתי" המבוסס על הסדרה. הוא גילם את סגן נשיא ארצות הברית בסדרה "24".
ב-1987 שיחק בסרט המדע הבדיוני "רובוקופ". ב-1992 שיחק בסרט המוקומנטרי "בוב רוברטס". ב-1993 גילם סנאטור בסרט "שמש עולה". ב-2007 שיחק לצד ריצ'רד גיר בסרט "The Flock". ב-2009 שיחק בסרט הקנדי "Iodine". ב-2007 דיבב את פרי וייט בסרט "Superman: Doomsday". ב-2011 שיחק את מזכיר המדינה של ארצות הברית בסרט "אקס-מן: ההתחלה".
חיים אישיים

הוא נשוי בשנית.
בן דואק

בן גאנון דואק (באנגלית: Ben Gannon Doak; נולד ב-11 בנובמבר 2005 בדאלרי שבסקוטלנד) הוא כדורגלן סקוטי המשחק בעמדת קשר הכנף בקבוצת מידלסברו מהפוטבול ליג צ'מפיונשיפ, בהשאלה מליברפול, ובנבחרת סקוטלנד.
קריירת מועדונים

דואק גדל במחלקות הנוער של דאלרי רוברס, אייר יונייטד וסלטיק. ב-29 בינואר 2022 ערך את הופעת הבכורה שלו בקבוצה הבוגרת של סלטיק, בניצחון 0–1 על דנדי יונייטד במסגרת המחזור ה-24 בליגת העל הסקוטית לעונת 2021/2022. בסך הכל ערך שתי הופעות ליגה במדי המועדון.
ב-31 במרץ 2022 חתם דואק בליברפול מהפרמייר ליג תמורת פיצויים של כ-600,000 לירה שטרלינג לסלטיק. ב-9 בנובמבר ערך את הופעת הבכורה שלו במועדון, בניצחון על דרבי קאונטי במסגרת הסיבוב השלישי של גביע הפוטבול ליג לעונת 2022/2023. ב-26 בדצמבר ערך את הופעת הבכורה שלו בליגה, בניצחון 1–3 על אסטון וילה במסגרת המחזור ה-17 לעונת 2022/2023.
ב-30 באוגוסט 2024 הושאל דואק למשך עונת 2024/2025 למידלסברו מהפוטבול ליג צ'מפיונשיפ.
נבחרת סקוטלנד

דואק שיחק במדי נבחרת סקוטלנד עד גיל 16, וב-2 בספטמבר 2021 ערך את הופעת הבכורה שלו בנבחרת עד גיל 17 וכבש בתיקו 1–1 מול ויילס. הוא עזר לנבחרת להעפיל לאליפות אירופה בכדורגל עד גיל 17 2022, אך החמיץ את הטורניר בשל פציעה.
דואק נכלל בסגל נבחרת סקוטלנד בכדורגל עד גיל 21 לראשונה בספטמבר 2022, בגיל 16 בלבד, והוא ערך את הופעת הבכורה שלו ב-22 בספטמבר כשעלה כמחליף וכבש תוך 7 דקות בניצחון 3–1 על צפון אירלנד. בכך הפך לכובש הצעיר ביותר אי פעם בנבחרת.
ב-5 בספטמבר 2024 ערך דואק את הופעת הבכורה שלו בנבחרת סקוטלנד, בהפסד 2–3 לנבחרת פולין במסגרת ליגת האומות 2024/2025.
תארים

גביע הפוטבול ליג (1): 2023/2024
חיים אישיים

סבו של דואק, מרטין, היה גם הוא כדורגלן, ושיחק למעלה מ-300 במדי גרינוק מורטון בליגה הסקוטית.
הערות שוליים

↑  Former Dalry Rovers player makes Celtic first team debut at Parkhead, Ardrossan and Saltcoats Herald, ‏2022-02-12 (באנגלית)
↑  "Celtic 1-0 Dundee United: Late Liel Abada goal narrows gap on leaders Rangers to two points". BBC Sport (באנגלית בריטית). 2022-01-29. נבדק ב-2024-10-19.
↑  Liverpool secure signing of Celtic teenager Ben Doak, האתלטיק, ‏31 במרץ 2022
↑  161385360554578, Liverpool beat Leeds to signing of highly rated Celtic teenager, talkSPORT, ‏2022-03-31 (באנגלית בריטית)
↑  Hunter, Andy (2022-11-09). "Kelleher's shootout saves see Liverpool scrape past Derby in Carabao Cup". The Guardian (באנגלית בריטית). ISSN 0261-3077. נבדק ב-2024-10-19.
↑  "Stefan Bajcetic: The 'cheeky' teenager and his 'Christmas story'". BBC Sport (באנגלית בריטית). 2022-12-26. נבדק ב-2024-10-19.
↑  Middlesbrough sign sign Ben Doak and George Edmundson on loan, BBC Sport, ‏2024-08-30 (באנגלית בריטית)
↑  פרופיל, באתר התאחדות הכדורגל הסקוטית
↑  "Ben Doak misses out on Scotland squad for UEFA Under-17 Championship". BBC. 29 באפריל 2022. נבדק ב-2024-03-06. {{cite web}}:  (עזרה)
↑  "Liverpool teenager Ben Doak one of 11 new faces in Scotland Under-21 squad". BBC. 8 בספטמבר 2022. נבדק ב-2024-03-06. {{cite web}}:  (עזרה)
↑  "Under-21 international: Liverpool teenager Ben Doak scores as Scotland beat NI 3–1 in Belfast". BBC. 22 בספטמבר 2022. נבדק ב-2024-03-06. {{cite web}}:  (עזרה)
↑  Scotland 2-3 Poland: 'Capacity for self-sabotage delivers fresh horror', BBC Sport, ‏2024-09-05 (באנגלית בריטית)
↑  "Who is Ben Doak? Liverpool teenager becomes Premier League history-maker". דיילי מירור. 27 בדצמבר 2022. נבדק ב-2024-03-06. {{cite web}}:  (עזרה)
↑  מרטין דואק, באתר fitbastats.com
זאיד בן סולטאן אאל נהיאן

השייח' זאיד בִּן סולטאן אָאל נהיאן (בערבית: زايد بن سلطان آل نهيان; 6 במאי 1918 – 2 בנובמבר 2004) היה נשיאה הראשון של איחוד האמירויות הערביות והאמיר של אבו דאבי מ-1966 עד מותו. הוא איחד את שבע האמירויות למדינה אחת, ובתקופת כהונתו דאג רבות לפיתוח כלכלת האמירויות ולבניית תשתיות מפוארות במדינה ובעולם.
בן סולטאן אאל נהיאן עסק גם בפעילות פילנתרופית מחוץ לארצו ותרם למדינות מוסלמיות עניות רבות באסיה ובאפריקה. החל משנת 2007 מוענק פרס על שמו בתחום הספרות (אנ'). בקטגוריה ראשית הפרס הוא 300 אלף דולר, ובקטגוריות משנה - 200 אלף דולר (ואסיני אל אערג' היה בין מקבלי הפרס בשנת 2007).
ביוגרפיה

תאריך לידתו המדויק אינו ידוע, אך במסמכים מסוימים כתוב כי אאל נהיאן נולד ב-6 במאי 1918 באבו דאבי. ישנן עדויות אחרות המצביעות על שנת 1916. אביו היה שליט אבו דאבי משנת 1922 ועד הרצחו בשנת 1926. בשנת 1927 עבר לעיר אל-עין. באזור זה לא פעלה מערכת חינוך מפותחת, ואאל נהיאן קיבל חינוך איסלאמי בסיסי וגדל בקרב שבטים בדואים. בשנת 1928 אחיו התמנה לשליט אבו דאבי. הוא מונה למושל של האזור המזרחי של אבו דאבי בשנת 1946.
בשנת 1971, לאחר תהליך משא ומתן ארוך, הקים את איחוד האמירויות הערביות ועמד בראש המדינה לאורך שנים רבות. בזמן שלטונו נחשב לשליט ליברלי יחסית.
בשנת 1999 הוקם מרכז זאיד לשיתוף פעולה השוכן במתחם מסגד שייח' זאיד באבו דאבי, אשר הוקם על מנת "להגשים את חזונו של השייח' זאיד". המרכז פרסם דו"ח שטוען כי הציונים גרמו לשואה, ומנהל המרכז הצהיר בפומבי כי "היהודים הם אויבי העמים".
לאחר מותו תפס את מקומו כאמיר אבו דאבי ונשיא האמירויות ח'ליפה בן זאיד אאל נהיאן, בנו הבכור מבין 27 ילדים שילדו לו שש נשותיו.
על שמו נקרא המסגד הגדול בסטוקהולם.
הערות שוליים

↑  Jacoby, Jeff (2003-08-31). "Harvard must give back tainted money". The Boston Globe. נבדק ב-2008-04-30.
| --- | --- |
בקרת זהויות :  NLI: 987007296717905171  BnF: cb14445335x (data)  GND: 119479567  ISNI: 0000 0000 8144 958X  LCCN: n82166878  NTA: 371081327  SUDOC: 151901023  VIAF: 64818248   WorldCat (עם VIAF): 64818248 
ערך זה הוא קצרמרבנושא איחוד האמירויות הערביות ובנושא פוליטיקאים. אתם מוזמנים לתרום לוויקיפדיה ו.
ג'סמין סבוי בראון

| --- | --- |
אין תמונה חופשית
 לידה:  21 במרץ 1994 (בת 30) אלמדה, ארצות הברית 
 מדינה:  ארצות הברית 
 תקופת הפעילות:  מ-2012
 מקום לימודים:  Springfield High School 
 פרסים והוקרה:  Out100 (2022) 
 http://jasminsavoybrown.com
 פרופיל ב-IMDb
 
ג'סמין סבוי בראון (באנגלית: Jasmin Savoy Brown; נולדה ב-21 במרץ 1994) היא שחקנית אמריקאית, הידועה בעיקר בשל תפקידיה בתור אוונג'לין מרפי בסדרת המסתורין "הנותרים" (2015–2017) של רשת HBO, ובתור אליסון אדמס בסדרת הדרמה המשפטית של שונדה ריימס "לטובת הכלל" (אנ') (2018–2019) ברשת ABC ומהופעתה בתור טאיסה טרנר במותחן הטלוויזיוני "הצהובות" (2021–הווה) של רשת שואוטיים.
ביוגרפיה

בראון נולדה באלמידה (אנ'), קליפורניה וגדלה בספרינגפילד, אורגון. בגיל ארבע, בראון קיבלה את התפקיד הראשון שלה במחזמר בכנסייה שעורר את אהבתה למשחק. כשהתבגרה, היא השתתפה במספר מחזות זמר והייתה חברה במועדונים מוזיקליים שונים, מקהלות ולהקות, שבחלקן הופיעה במסגרות כמו אוניברסיטת אורגון, פורטלנד פרויקט שייקספיר, Art's Umbrella, אורגון Children's Choir ו-Upstart Crow Studios. לאחר התיכון, בראון עברה לפורטלנד, אורגון כדי להתמקד במשחק.
קריירה

את תפקידה המשחק הראשון שלה קיבלה בסרט הקצר "Off Day" משנת 2012.
בשנת 2013 בראון שיחק בתפקיד אורח קטנים בסדרות הטלוויזיה "גרים", ששודרה NBC ובסדרה "משפחת פוסטר" בערוץ Freeform.
בשנת 2014 היא שיחקה בסרטים "התבגרות מאוחרת", "Camp Harlow" ו-"Forgotten Hero", ושיחקה בתפקיד אורח בסיטקום "ברוקלין תשע-תשע" של NBC.
בשנת 2015, בראון לוהקה לתפקיד החוזר של אוונג'לין "אווי" מרפי בעונות 2 ו-3 בסדרת הטלוויזיה "הנותרים" של ערוץ HBO. איווי היא בתם של אריקה וג'ון שנעלמת עם חבריה לאחר רעידת אדמה. בעקבות משחקה בסדרה "הנותרים", בראון לוהקה לתפקיד נינה (החברה החדשה של קמרון) בסדרת המדע בדיוני, "Stitchers".
בשנת 2017 בראון גילמה את דמותה של אמיליה לאנייר בסדרת הדרמה של TNT ‏"Will", שסיפרה את סיפורו של וויליאם שייקספיר. אמיליה הייתה מוזיקאית, משוררת וסופרת, שהפכה למשוררת האנגלית המקצועית הראשונה ויש שהאמינו שהיא "האישה האפלה" של הסונטות של וויל.
בשנת 2018, בראון החלה לגלם את דמותה של אליסון אדמס בדרמת הטלוויזיה של שונדה ריימס "לטובת הכלל" ברשת ABC. שבועיים לפני הבכורה של "For the People", בראון חתמה בסוכנות השחקנים ICM Partners.
בספטמבר 2020, לוהקה בראון לתפקיד מינדי מיקס-מרטין בסרט "צעקה", שבוים על ידי מאט בטינלי-אולפין וטיילר ג'ילט. הסרט יצא לאקרנים ב-14 בינואר 2022. בראון כיכבה גם בסרט "צעקה 6", שיצא לאקרנים ב-10 במרץ 2023.
היא גם הוציאה ליוטיוב שלושה סינגלים; "Crash" ב-5 בנובמבר 2021, "Orange Wine" ב-8 בינואר 2022 ו"goddamnit" ב-30 ביוני 2022.
בשנת 2023 שיחקה בתפקיד קטן בסרט המותחן "נעדרת". בהמשך השנה, שיחקה בווידאו-בקליפ לשיר "Night Shift" של הזמרת והמוזיקאית לוסי דייקוס.
בשנת 2024, בראון נכללה ברשימת פורבס 30Under30, בזכות תפקידיה המשפיעים בטלוויזיה ומסירותה לסיפורי להט"ב.
חיים אישיים

בראון מזדהה כקווירית ולסבית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | התבגרות מאוחרת (אנ') | ילדת מוזיקה |  |
| 2014 | Camp Harlow | אמילי |  |
| 2014 | The Virgins | מפיקת חתונות |  |
| 2014 | Forgotten Hero | האנה |  |
| 2015 | The A-List | סטונדטית |  |
| 2017 | Lane 1974 | פומה |  |
| 2017 | Newly Single | טיילור טורינג |  |
| 2021 | Sound of Violence | אלקסיס ריבס |  |
| 2022 | צעקה | מינדי מיקס-מרטין |  |
| 2023 | צעקה 6 | מינדי מיקס-מרטין |  |
| 2023 | נעדרת | ג'ון אלן |  |
| 2026 | צעקה 7 | מינדי מיקס-מרטין |  |
| TBA | Ten Dollar Bill | סטפני |  |
| TBA | Green Bank | סלואן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | גרים | אישה צעירה | פרק: "A Dish Best Served Cold" |
| 2014 | The Record Keeper | מטופלת | סדרת רשת; פרק: "The Tower" |
| 2014 | משפחת פוסטר | ילדה רכלנית מס' 2 | פרק: "Kids in the Hall" |
| 2014 | ברוקלין תשע-תשע | אווה ווטסון / רבקה לובוק | פרק: "The Mole" |
| 2015–2017 | הנותרים | אוונג'לין מרפי | 8 פרקים |
| 2016 | Stitchers | נינה | 7 פרקים |
| 2017 | האנטומיה של גריי | אמנדה ג'וזף | פרק: "You Can Look (But You'd Better Not Touch)" |
| 2017 | Do I Say I Do? | האנה | סרט טלוויזיה של PixL |
| 2017 | Will | אמיליה לאנייר | 5 פרקים |
| 2018–2019 | לטובת הכלל (אנ') | אליסון אדמס | תפקיד ראשי (2 עונות); 20 פרקים |
| 2018 | אהבה (אנ') | אנני | 3 פרקים |
| 2018 | Lego Star Wars: All-Stars | לנה פרימייקר | דיבוב; 2 פרקים |
| 2021 | חלל אינסופי | אברה | דיבוב; פרק: "Forgiveness" |
| 2021–הווה | הצהובות | טאיסה טרנר | תפקיד ראשי (2 עונות); 19 פרקים |